# data[].attributes.body
Organizarea și coordonarea activităților outdoor, în special a celor ce implică natura și creativitatea copiilor, mi-a îmbunătățit abilitățile de planificare, management al timpului și gestionare a resurselor. De asemenea, am învățat să mă adaptez la nevoile copiilor şi să fiu mai flexibilă în funcție de situațiile care pot apărea pe parcursul activităților.

În plus, proiectul mi-a oferit ocazia să lucrez alături de alte cadre didactice din diverse zone ale țării. Acest schimb de idei și bune practici m-a ajutat să văd diferite moduri de abordare a activităților educaționale, să învățăm unele de la altele și să-mi îmbogățesc repertoriul de metode de lucru.

# data[].attributes.body
Am avut oportunitatea de a colabora cu educatoare din alte colțuri ale țării, ceea ce

ne-a permis să împărtășim idei și bune practici. Parteneriatele de acest tip sunt o ocazie excelentă pentru dezvoltarea noastră profesională cât și pentru îmbogățirea experienței educaționale a preșcolarilor.

Cu siguranţă aş repeta oricând acest tip de parteneriate!

# data[].attributes.body
Entuziasm și curiozitate – Copiii au fost foarte entuziasmați de activitățile în aer liber. Decorarea pălăriilor din frunze le-a permis să-și exprime creativitatea și să se simtă conectați la natură. Aceste activități sunt extrem de atractive pentru cei mici, deoarece combină jocul cu învățătura.

Interacțiunea cu alți copii – Saluările virtuale prin Zoom cu ceilalți copii din grădinițele participante au fost o experiență inedită pentru preșcolari, contribuind la dezvoltarea abilităților sociale și de comunicare. Chiar dacă interacțiunea a fost la distanță, contactul cu alți copii din diferite părți ale țării poate lărgi orizonturile lor și poate stimula spiritul de colaborare.

Căutarea obiectelor din natură – Activitatea de a umple „cufărul cu comori” a fost cu siguranță un moment de explorare, în care copiii au învățat despre biodiversitatea locală și au avut ocazia să descopere frumusețea naturii, învățând în același timp despre importanța pădurii și a mediului înconjurător.

Crearea felicitărilor – Realizarea de felicitări a fost o modalitate de a învăța despre importanța cadourilor și a gesturilor frumoase, ajutându-i să înțeleagă conceptul de generozitate și comunicare.

Copiii au fost cei mai fericiţi, fiind puşi în valoare, simţindu-se în centrul atenţiei şi, totodată, având ocazii dverse de învăţare şi distracţie.

# data[].attributes.headline
REALIZAREA DE MICI CADOURI SIMBOLICE - FELICITĂRI

# data[].attributes.subject
REALIZAREA DE MICI CADOURI SIMBOLICE - FELICITĂRI

# data[].attributes.body
În cadrul acestei activități, preșcolarii au avut de făcut felicitări de Crăciun, pe care le-au trimis prietenilor din celelalte grădinițe implicate în parteneriat.

# data[].attributes.body
În cadrul acestei activități, preșcolarii au fost cei mai încântați. Această zi a fost sărbătorită alături de ceilalți copii din grădinițele implicate în parteneriat și, de asemenea, alături de doamnele educatoare. A fost o ocazie perfectă ca cei mici să se cunoască mai bine și să-și facă prieteni noi din alte orașe.

Toate grădinițele au avut de făcut un poster cu elemente din natură, având ca temă „Salutul”, fiind realizat de preșcolari.

# data[].attributes.body
În cadrul acestei activități, copiii au jucat un rol foarte important, au fost căutători de comori. Cei mici au avut câte un cufăr din pe care trebuiau să-l umple cu obiecte din natură, dar nu orice, ci cele care erau indicate în interiorul capacului.

Această activitate a fost desfășurată în Grădina Publică, unde preșcolarii aveau libertatea de a căuta peste tot și, totodată, șansa de a găsi cu mai multă ușurință obiectele de pe listă.

Cufărul era format dintr-un cofraj de ouă, pe care era lipit pe capac titlul „Cufărul cu comori”, iar în interior era lipită lista cu obiectele ce trebuiau căutate.

# data[].attributes.body
În cadrul acestei activități, copiii au avut de realizat o pălărie din obiecte din natură, precum: frunze, conuri, flori de toamnă, etc., fiind ajutați și de părinții acestora. Activitatea a fost desfășurată în curtea grădiniței, unde cei mici au avut de căutat elemente pentru a-și împodobi cât mai frumos pălăria. Această activitate s-a sfârșit printr-o paradă a pălăriilor de toamnă.

Prin realizarea pălăriilor din elemente naturale, copiii învață să observe detalii ale mediului înconjurător și să își exprime imaginația.

De asemenea, colaborarea cu părinții îi ajută să dezvolte abilități de comunicare și de lucru în echipă. Parada pălăriilor de toamnă le oferă o oportunitate de a-și exprima mândria față de munca lor și de a dezvolta încredere în sine, învățând despre importanța colaborării și a aprecierii muncii proprii.

# data[].attributes.body
Pentru a ne putea vedea cu celelalte grădinițe implicate în acest parteneriat deosebit am folosit platforma ZOOM, iar pentru a comunica zilnic impresii și poze am utilizat aplicația WhatsApp.

# data[].attributes.body
PROGRAMUL ACTIVITĂȚILOR

Septembrie 2024

întocmirea proiectului educațional transfrontalier ”NE JUCĂM, EXPLORĂM ȘI ÎNVĂȚĂM”

Octombrie 2024

Mama și copilul - fac o echipă bună!

În căutarea Toamnei

Noiembrie 2024

Ziua Mondiala a Salutului

Decembrie 2024

Realizarea de mici cadouri simbolice - felicitări

# data[].attributes.body
BENEFICIARII PARTENERIATULUI

Cadrele didactice

Preșcolarii

Părinții

Comunitatea

# data[].attributes.body
A. Dezvoltarea motricității și a abilităților fizice

Abilități motrice grosiere: Copiii vor învăța să se deplaseze cu mai multă coordonare și echilibru, să participe la activități fizice variate (alergat, sărituri, escaladă etc.).

Abilități motrice fine: Activitățile outdoor care implică manipularea obiectelor naturale (frunze, pietre, crengi) vor contribui la dezvoltarea abilităților motorii fine.

B. Dezvoltarea competențelor sociale și emoționale:

Autoreglare emoțională: Prin activitățile în aer liber, copiii pot învăța să își exprime și să își regleze emoțiile într-un mediu natural și mai puțin formal.

C. Competențe cognitive:

Observație și explorare: Copiii vor dezvolta competențe de observare atentă a mediului înconjurător și vor învăța prin explorare activă.

Rezolvarea problemelor: Activitățile outdoor pot stimula gândirea critică și creativitatea, ajutând copiii să găsească soluții la provocări din mediul înconjurător.

Conștientizarea mediului înconjurător: Copiii vor învăța despre flora locală, vor înțelege importanța protecției naturii și a resurselor naturale.

D. Dezvoltarea limbajului:

Expresia verbală: Activitățile outdoor oferă oportunități de a comunica despre ceea ce observă, experimentează sau simt în natură.

Extinderea vocabularului: Contactul cu mediul înconjurător va permite dezvoltarea unui vocabular diversificat legat de natură, animale, fenomene meteo etc.

# data[].attributes.body
OBIECTIVELE PROPUSE

- să observe mediul înconjurător în anotimpul de toamnă, folosindu-se de cele 5 simţuri;

- să desfășoare activități gospodărești specifice anotimpului de toamnă;

- să construiască diferite obiecte cu ajutorul materialelor din natură;

- să execute corect mişcări specifice jocurilor de mişcare;

- să decoreze estetic, utilizând obiecte din natură;

- să interpreteze cântece şi poezii specifice anotimpurilor toamnă-iarnă;

- să respecte normele de comportare civilizată in deplasări;

- să socializeze între copii, copii-adulți.

# data[].attributes.body
SCOPUL

Acest parteneriat are scopul de a valorifica potenţialul creativ prin implicarea copiilor în diferite activități, jocuri şi creșterea gradului de socializare în rândul participanţilor, cât și schimbul de bune practici prin care cadrele didactice implicate pot învăța noi metode de învățare prin jocuri și activități în aer liber.

# data[].attributes.body
PARTENERII IMPLICAŢI

1. Grădiniţa cu Program Prelungit Numărul 2 Slatina, jud. Olt

2. IET Nr. 2 Lăstărel Călăraşi, Republica Moldova

3. Şcoala Gimnazială Numărul 2 Lieşti, jud. Galaţi

4. Grădiniţa cu Program Prelungit ”Motanul Încălțat” Galați, jud. Galați

5. Grădinița cu Program Prelungit ”Palatul Fermecat” jud. Arad